गुरु हरगोबिन्द
गुरू हरगोबिन्द सिखों के छठें गुरू थे। साहिब की सिक्ख इतिहास में गुरु अर्जुन देव जी के सुपुत्र गुरु हरगोबिन्द साहिब की दल-भंजन योद्धा कहकर प्रशंसा की गई है। गुरु हरगोबिन्द साहिब की शिक्षा दीक्षा महान विद्वान् भाई गुरदास की देख-रेख में हुई। गुरु जी को बराबर बाबा बुड्डाजी का भी आशीर्वाद प्राप्त रहा। छठे गुरु ने सिक्ख धर्म, संस्कृति एवं इसकी आचार-संहिता में अनेक ऐसे परिवर्तनों को अपनी आंखों से देखा जिनके कारण सिक्खी का महान बूटा अपनी जडे मजबूत कर रहा था। विरासत के इस महान पौधे को गुरु हरगोबिन्द साहिब ने अपनी दिव्य-दृष्टि से सुरक्षा प्रदान की तथा उसे फलने-फूलने का अवसर भी दिया। अपने पिता श्री गुरु अर्जुन देव की शहीदी के आदर्श को उन्होंने न केवल अपने जीवन का उद्देश्य माना, बल्कि उनके द्वारा जो महान कार्य प्रारम्भ किए गए थे, उन्हें सफलता पूर्वक सम्पूर्ण करने के लिए आजीवन अपनी प्रतिबद्धता भी दिखलाई।
सिख खालसा सेना
सिख खालसा सेना ( / सिख खालसा फौज ), खालसा की सेना थी, जिसका गठन 1598 में गुरु हरगोबिन्द सिंह ने किया था। इसेसे खालसा या केवल सिख सेना भी कहते हैं। गुरु गोबिन्द सिंह जी के समय तक यह केवल एक घुड़सवार इकाई थी। महाराजा रणजीत सिंह के समय में फ्रेंच-ब्रिटिश सिद्धान्तों पर इस सेना का आधुनिकीकरण किया गया। इसे तीन भागों में विभाजित किया गया था: 'फौज-ए-खास' (कुलीन), 'फौज-ए-आईन' (नियमित बल) और 'फौज-ए-बी कवायद' (अनियमित)। महाराजा और उनके यूरोपीय अधिकारियों के आजीवन प्रयासों के कारण, यह धीरे-धीरे एशिया की एक प्रमुख युद्ध शक्ति बन गई।